Document ID: 32013D0633

KOMISJONI OTSUS,
30. oktoober 2013,
millega muudetakse otsust 2007/742/EÜ, et pikendada elektriga või gaasiga töötavatele soojuspumpadele või gaasiga töötavatele absorbtsioon-soojuspumpadele ühenduse ökomärgise andmise ökoloogiliste kriteeriumide kehtivust
(teatavaks tehtud numbri C(2013) 7154 all)
(EMPs kohaldatav tekst)
(2013/633/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõike 3 punkti c,
olles nõu pidanud Euroopa Liidu ökomärgise komisjoniga
ning arvestades järgmist:
(1)
Komisjoni otsus 2007/742/EÜ (2) kaotab kehtivuse 31. detsembril 2013.
(2)
On hinnatud praegu kehtivate ökoloogiliste kriteeriumide ning kõnealuse otsusega kehtestatud hindamis- ja kontrollinõuete asjakohasust ja sobivust. Arvestades käesoleva otsuse läbivaatamisprotsessi seisu, on asjakohane pikendada selles sätestatud ökoloogiliste kriteeriumide ja nendega seotud hindamis- ja kontrollinõuete kehtivusaega. Otsuses 2007/742/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. oktoobrini 2014.
(3)
Seetõttu tuleks otsust 2007/742/EÜ vastavalt muuta.
(4)
Käesoleva otsusega ettenähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/742/EÜ artikkel 4 asendatakse järgmisega:
„Artikkel 4
Tooterühma „elektriga või gaasiga töötavad soojuspumbad või gaasiga töötavad absorptsioon-soojuspumbad” suhtes kohaldatavad ökoloogilised kriteeriumid ning nendega seotud hindamis- ja kontrollinõuded kehtivad kuni 31. oktoobrini 2014.”
Artikkel 2
Käesolev otsus on adresseeritud liikmesriikidele.
Brüssel, 30. oktoober 2013

Labels: 3
1